**LĪGUMS** Nr. SKUS 646/17

*Slimnīcas medicīnisko gāzu sistēmas uzturēšana*

Rīgā, 2017.gada 5.oktobris

**VSIA „Paula Stradiņa klīniskā universitātes slimnīca”**, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9p.1) “Par pilnvarojuma (paraksttiesību) piešķiršanu” pārstāv valdes priekšsēdētāja **Ilze Kreicberga**, (turpmāk - Pasūtītājs) no vienas puses, un

**SIA “NMS ELPA”**, reģistrācijas Nr. 40003348336, tās valdes locekļa Ilmāra Čurkstes personā (turpmāk - Piegādātājs) no otras puses (abi kopā – Puses), pamatojoties uz iepirkuma „Slimnīcas medicīnisko gāzu sistēmas uzturēšana” (ID Nr. PSKUS 2017/130) rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

1. **Līguma priekšmets**
	1. Pasūtītājs pasūta un Piegādātājs, pēc nepieciešamības, piegādā medicīniskās gāzu sistēmas rezerves daļas (turpmāk – Prece) veic to montāžu, kā arī veic sistēmas uzturēšanas darbus (turpmāk – Darbi) atbilstoši Līguma un tā pielikuma noteikumiem.
	2. Preces piegādes un Darbu izpildes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002 (turpmāk – Objekts).
	3. Preču piegādes un darbu daudzums tiek saskaņots pasūtīšanas brīdī.
	4. Darbu ietvaros Piegādātājs veic medicīnisko gāzu sistēmas uzturēšanu Objektā – Līguma ietvaros piegādāto Preču montāžu, t.sk. – lodēšanu, nodrošinot cauruļvadu tīrību, tīrības un noplūdes testu veikšanu un iesniegšanu Pasūtītājam.
	5. Jebkādu darbu veikšana Objektā, kurus Pasūtītājs nav paredzējis vai nav varējis definēt Līgumā (piemēram, bet ne tikai – gāzu sistēmas neparedzēti traucējumi vai bojājumi), bet kuri Pasūtītājam rodas Līguma izpildes laikā saistībā ar Līguma priekšmetu, tiek veikti Pusēm par to savstarpēji vienojoties (turpmāk – Neparedzētie darbi), nepārsniedzot Līguma 2.1.punktā norādīto kopējo Līguma summu.
2. **Līguma summa, norēķinu kārtība**
	1. Līguma kopējā summa nepārsniedz **41 000,00** **EUR** (četrdesmit viens tūkstotis *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi.
	2. Preces vienas vienības cenas norādītas Līguma 1.pielikumā un ir saistošas visu Līguma darbības laiku.
	3. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi. Piegādātājs Preces piegādi līdz Pasūtītāja norādītajai piegādes vietai veic ar saviem resursiem.
	4. Pasūtītājs veic samaksu par veiktajām piegādēm un darbiem ne vēlā kā 60 (sešdesmit) kalendāro dienu laikā pēc Līguma noteikumiem atbilstošas Preces piegādes, preces un darbu pieņemšanas – nodošanas akta abpusējas parakstīšanas un rēķina saņemšanas, pārskaitot rēķinā norādīto naudas summu uz Līgumā norādīto Piegādātāja bankas norēķina kontu. Rēķins tiek izrakstīts atbilstoši piegādāto Preču un izpildīto darbu apjomam.
	5. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
	6. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.
	7. Samaksa par piegādāto Preci uzskatāma par veiktu ar brīdi, kad Pasūtītājs veicis pārskaitījumu uz Piegādātāja norādīto norēķinu kontu.6
3. **Līguma darbības termiņš un spēkā esamība**
	1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:

3.1.1. līdz Līguma 2.1.punktā noteiktās summas izlietojumam;

3.1.2. 24 (divdesmit četri) mēneši no Līguma spēkā stāšanās dienas.

* 1. Ja Līguma darbības laikā netiek sasniegta Līguma 2.1.punktā noteiktā summa, Pusēm vienojoties Līguma darbības termiņš var tikt pagarināts saskaņā ar Publisko iepirkumu likumā noteikto.
	2. Pusēm ir tiesības jebkurā brīdī izbeigt Līgumu, par to rakstiski vienojoties.
	3. Pasūtītājam ir tiesības vienpusēji atkāpties no Līguma, 30 (trīsdesmit) kalendārās dienas iepriekš rakstiski par to brīdinot Piegādātāju, ja:
		1. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
		2. iestājušies apstākļi, kas apgrūtina vai padara neiespējamu Piegādātāja Līgumā noteikto saistību izpildi;
		3. notikusi Piegādātāja likvidācija;
		4. pret Piegādātāju uzsākta maksātnespējas procedūra;
		5. Pasūtītājam zudusi nepieciešamības iegādāties Preces.
	4. Par vienpusēju atkāpšanos no līguma Pasūtītājs Līguma 3.4.punktā noteiktajā termiņā nosuta Piegādātājam rakstisku paziņojumu. Līgums uzskatāms par izbeigtu trīsdesmitajā dienā pēc Pasūtītāja rakstiska paziņojuma nosūtīšanas.
	5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi 30 (trīsdesmit) kalendārās dienas iepriekš, ja iestājies kāds no šādiem apstākļiem:
		1. Pasūtītājs 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
		2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
	6. Par vienpusēju atkāpšanos no līguma Piegādātājs Līguma 3.6.punktā noteiktajā termiņā nosuta Pasūtītājam rakstisku paziņojumu. Līgums uzskatāms par izbeigtu trīsdesmitajā dienā pēc Piegādātāja rakstiska paziņojuma nosūtīšanas.
	7. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.

**4. Līguma izpildes kārtība**

4.1. Pasūtītājs pasūtījumu veic elektroniski, pieprasījumu nosūtot uz Līguma 11.10.2.punktā norādītās kontaktpersonas e-pastu, vai telefoniski: Servisa nodaļas vadītājs Gatis Vīgants, mob. 26121928.

4.2. Piegādātājs piegādā Preci 14 (četrpadsmit) kalendāro dienu laikā pēc pasūtījuma veikšanas dienas, piegādes laiku saskaņojot ar Līguma 11.10.1.punktā norādīto kontaktpersonu. Nepieciešamie Darbi tiek uzsākti vienojoties ar Pasūtītāju, bet ne vēlāk kā 7 (septiņu) kalendāro dienu laikā pēc pieprasījuma nosūtīšanas uz Līguma 11.10.1.punktā norādītās kontaktpersonas e-pastu.

4.3. Pasūtījuma pieteikums skaitās saņemts ar brīdi, kad Pasūtītājs elektroniski nosūtījis pieprasījumu uz Līguma 11.10.2.punktā norādīto elektronisko pasta adresi vai pasūtījumu veicis telefoniski.

4.4. Piegādātājs nodod Preci un veiktos Darbus Pasūtītājam kopā ar pieņemšanas un nodošanas aktu un rēķinu.

4.5. Pasūtītājs, pieņemot Preci un Darbu, ir tiesīgs pārbaudīt to kvalitāti un atbilstību Līguma un tā pielikuma prasībām, pasūtījumam un rēķinam. Ja Prece un/vai Darbs atbilst visām prasībām, Pasūtītāja pārstāvis paraksta pieņemšanas un nodošanas aktu un rēķinu. Ja Prece un/vai Darbs neatbilst visām prasībām, Pasūtītāja pārstāvis sagatavo defektu aktu un nodod to Piegādātājam. Konstatēto neatbilstību gadījumā Pasūtītājs ir tiesīgs nepieņemt Preci, kā arī neveikt rēķinu apmaksu.

4.6. Piegādātājs pieņem atpakaļ no Pasūtītāja Līgumam neatbilstošo Preci un veic tās aizvietošanu ar atbilstošu Preci 3 (trīs) darba dienu laikā no Preces defektu akta sagatavošanas dienas, par saviem līdzekļiem.

4.7. Jautājumu par Preces un/vai Darba defektu aktā norādītā pamatotību izlemj Pušu pārstāvji Preces defektu akta sastādīšanas brīdī.

4.8. Piegādātājs ir atbildīgs par piegādājamās Preces nejaušas, pilnīgas vai daļējas bojāejas vai bojāšanās risku līdz rēķina parakstīšanas brīdim.

4.9. Puses vienojas, ka gadījumā, ja Pasūtītājs konstatējis Neparedzēto darbu nepieciešamību, Pasūtītājs Līguma 4.1.punktā norādītajā kārtībā piesaka konstatētos traucējumus vai bojājumus un tam ir tiesības pieprasīt Izpildītājam sagatavot un iesniegt Pasūtītājam konstatēto Neparedzēto darbu izvērtējuma piedāvājumu (turpmāk – izvērtējuma piedāvājums). Piegādātājs, sagatavojot izvērtējuma piedāvājumu, cenas nedrīkst noteikt augstākas kā Līguma 1.pielikumā definētas Preces cenas un/vai darba stundas likme.

4.10. Piegādātājs sagatavo un nosūta Pasūtītājam izvērtējuma piedāvājumu 5 (piecu) darba dienu laikā pēc tam, kad tas ir ieradies Objektā, iepazinies ar Neparedzēto darbu cēloni, konstatējis nepieciešamo bojājumu vai traucējumu novēršanas apjomu. Pasūtītājs pieņem lēmumu par izvērtējuma piedāvājuma akceptēšanu vai noraidīšanu 2 (divu) darba dienas laikā pēc tā saņemšanas un par to rakstiski informē Piegādātāju.

4.11. Pasūtītāja pieprasījums pēc izvērtējuma piedāvājuma un Piegādātāja sagatavotais piedāvājums negarantē pasūtījumu. Pasūtījums uzskatāms par izdarītu tikai tad, kad abas Puses parakstījušas Piegādātāja sastādīto un Pasūtītājam iesniegto izvērtējuma piedāvājumu.

4.12. Gadījumā, ja Pasūtītājs, saskaņā ar šī Līguma 4.9.punktu, pieteicis Neparedzēto darbu izpildi, tad pēc pieteiktā izvērtējuma piedāvājuma darbu izpildes, Piegādātājs sastāda darbu nodošanas - pieņemšanas aktu brīvā formā, paraksta to un iesniedz Pasūtītājam parakstīšanai. Pasūtītājs izskata saņemto pieņemšanas – nodošanas aktu, pārbauda izpildīto darbu kvalitāti Objektā.

4.13. Ja Pasūtītājs pēc tam, kad Piegādātājs tam iesniedzis 4.12.punktā norādīto pieņemšanas - nodošanas aktu, to neparaksta vai neiesniedz pamatotu paziņojumu par trūkumiem, Darbi ir uzskatāmi par izpildītiem kvalitatīvi un pilnā apjomā. Darbu pieņemšanas – nodošanas aktu vienpersoniski paraksta Piegādātājs un tam ir tāds pats spēks, kā, ja pieņemšanas – nodošanas aktu būtu parakstījušas abas Puses. Vienpusēja pieņemšanas – nodošanas akta parakstīšanas gadījumā Piegādātājs ir tiesīgs attiecīgos darbus iekļaut apmaksai kārtējā rēķinā un izrakstīt un iesniegt Pasūtītājam rēķinu, kuru Pasūtītājam ir pienākums apmaksāt šajā Līgumā noteiktajos apmaksas termiņos.

4.14. Pasūtītājs par Neparedzētajiem darbiem pasūtījuma ietvaros izpildītajiem darbiem un izmantotajiem materiāliem norēķinās ar Piegādātāju saskaņā ar Līguma 2.4.punkta noteikumiem, skaitot no attiecīgā darbu nodošanas - pieņemšanas akta abpusējas parakstīšanas un rēķina izrakstīšanas datuma, ar pārskaitījumu uz Piegādātāja norādīto kontu.

**5. Pušu saistības**

* 1. Piegādātāja pienākumi un tiesības:
		1. 2 (divu) darba dienu laikā no pasūtījuma saņemšanas dienas informēt Pasūtītāju par iespējamo piegāžu vai Darbu uzsākšanas laiku;
		2. piegādāt un /vai veikt Līguma prasībām atbilstošu Preci un/vai Darbus;
		3. transportējot Preci, nodrošināt Preces drošību pret iespējamajiem bojājumiem;
		4. apņemas ierasties Objektā, skaitot no Pasūtītāja pieteikuma brīža 4.2.punktā noteiktajā kārtībā;
		5. sagatavot un nodot Pasūtītājam rēķinu;
		6. laikus, vismaz 5 (piecas) darba dienas pirms Līguma izpildes sākuma termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Līguma izpildi noteiktajā laikā;
		7. ja Piegādātājs konstatējis, ka Neparedzētie darbi radušies Piegādātāja vainas dēļ un tas izriet no nekvalitatīvi vai nepilnīgi izpildīta Darba, Piegādātājs apņemas nekavējoties, bet ne vēlāk kā 1 (vienas) dienas laikā no minētā konstatācijas brīža, bez papildus samaksas, novērst šādus trūkumus;
		8. veikt Līguma izpildi ar saviem spēkiem, resursiem un līdzekļiem.

5.1.9. par savlaicīgu un kvalitatīvu Līguma izpildi saņemt Līgumā noteikto samaksu;

5.1.10. saņemt no Pasūtītāja saistību izpildei nepieciešamo informāciju.

5.2. Pasūtītāja pienākumi un tiesības:

* + 1. savlaicīgi veikt pasūtījumus;
		2. nodrošināt Piegādātāju ar visiem nepieciešamajiem dokumentiem un informāciju, kas nepieciešama Līguma pienācīgai izpildei un par kuru nepieciešamību informējis Piegādātājs, t.sk. gāzu sistēmas tehnisko dokumentāciju.
		3. pārbaudīt veikto piegāžu un /vai Darbu atbilstību Līguma noteikumiem;
		4. Līgumā noteiktajā kārtībā savlaicīgi veikt Līgumā noteiktos maksājumus;
		5. ekspluatācijas laikā konstatēto trūkumu vai bojājumu gadījumā par to nekavējoties paziņot Piegādātājam Līguma 4.1.punktā noteiktajā kārtībā;
		6. pārbaudīt Darbu izpildi un pieņemt sniegtos darbus pēc pārbaudes testa veikšanas, parakstoties veikto darbu pieņemšanas – nodošanas aktā;
		7. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
		8. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
		9. apturēt Līguma izpildi Līguma 3.4.punktā noteiktajos gadījumos;
		10. apturēt un atlikt Līgumā paredzēto maksājumu ārējā normatīvajā aktā vai šajā Līgumā noteiktajos gadījumos;
		11. aizstāt Pasūtītāju kā Pusi ar citu iestādi, ja Pasūtītāju kā iestādi reorganizē vai mainās tā kompetence.
1. **Garantija**

6.1. Preces garantijas laiks ne mazāks kā 24 mēneši no Preces rēķina abpusējas parakstīšanas dienas, ja Līguma 1.pielikumā nav noteikts cits Preces garantijas termiņš.

6.2. Piegādātā Prece ir jauna, augstas kvalitātes, iepriekš nelietota un nesatur iepriekš lietotas vai atjaunotas sastāvdaļas vai komponentes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu. Piegādātājs apņemas bez maksas apmainīt defektīvo Preci pret jaunu, ja defekts ir atklāts Preces garantijas laikā.

6.3. Preces garantija neattiecas uz preces defektiem, kas radušies:

6.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

6.3.2. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;

6.3.4. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;

6.3.5. nepārvaramas varas apstākļu rezultātā.

6.3. Piegādātājs garantē, ka piegādātā Prece atbilst Līguma noteikumiem un ir derīga ekspluatācijai.

6.4. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā 2 (divu) darba dienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi.

6.5. Pamatojoties uz Preces defektu aktu, Piegādātājam, ne vēlāk kā 3 (trīs) darba dienu laikā no defektu akta saņemšanas dienas, jānomaina Prece ar jaunu Preci vai ekvivalentu bez papildu samaksas.

6.6. Ja Preces bojājums radies Pasūtītāja vainas dēļ, Preces maiņu apmaksā Pasūtītājs, saskaņā ar Līguma 1.pielikumā norādīto cenu

6.7. Piegādātājs garantē Līgumā un 1.pielikumā noteikto Darbu sniegšanas pienācīgu kvalitāti visā Līguma darbības termiņa laikā. Jebkuras Pasūtītāja pretenzijas par Darbu kvalitāti ir iesniedzamas rakstiski. Ja Pasūtītāja pretenzijas ir pamatotas, Piegādātājs nekavējoties veic visas nepieciešamās darbības, lai novērstu konstatētās nepilnības izpildītajos Darbos.

6.8. Piegādātājs nav atbildīgs par vizuāliem, tehniskiem vai funkcionāliem defektiem, kas radušies gāzu sistēmas nepareizas ekspluatācijas, nepārvaramas varas apstākļu, kā arī Pasūtītāja vai trešo personu vainojamas rīcības rezultātā.

1. **Pušu atbildība**
	1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
	2. Par Preces piegādes un/vai Darbu uzsākšanas termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no nepiegādātās Preces vērtības par katru nokavējuma dienu, bet ne vairāk kā 10% no kopējās Līguma summas.
	3. Ja Pasūtītājs ir pieteicis gāzu sistēmas vai kādas tās sastāvdaļas bojājumus vai traucējumus un Puses savstarpēji uz izvērtējuma piedāvājuma pamata vienojušās par šo bojājumu vai traucējumu novēršanu, bet Piegādātājs nav atjaunojis gāzu sistēmas darbību izvērtējuma piedāvājumā norādītajā termiņā, Pasūtītājs ir tiesīgs piemērot piegādātājam līgumsodu 0.1% apmērā no šajā piedāvājumā norādītās darbu kopējās cenas par katru nokavēto dienu, bet ne vairāk kā 10% apmērā no izvērtējuma piedāvājumā norādītās darbu kopējās cenas.
	4. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
	5. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
	6. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.

**9.Nepārvarama vara**

* 1. Puses tiek atbrīvotas no atbildības par pilnīgu vai daļēju līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).
	2. Par nepārvaramas varas apstākli nevar tikt atzīts Izpildītāja un citu iesaistīto personu saistību neizpilde vai nesavlaicīga izpilde.
	3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.
	4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.
	5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.
	6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši līguma 9.3.punktam.

**10.Strīdu izskatīšanas kārtība**

* 1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
	2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.

**11.Citi noteikumi**

* 1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.
	2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
	3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.
	4. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.
	5. Ja kādai no Pusēm tiek mainīti rekvizīti vai Līgumā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
	6. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
	7. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
	8. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
	9. Pušu kontaktpersonas:

11.10.1.Pasūtītāja kontaktpersonas: Toms Bērziņš, tālrunis: 29674952, e-pasts: toms.berzins@stradini.lv (par Līguma izpildi) un Vjačeslavs Beļikovs, tālrunis: 67069695, e-pasts: vjaceslavs.belikovs@stradini.lv (par darbu pieņemšanu) Pilnvarotās personas ir tiesīga parakstīt attiecīgos pieņemšanas – nodošanas dokumentus.

11.10.2.Piegādātāja kontaktpersona: Servisa nodaļas vadītājs Gatis Vīgants, tālruņa numurs: 26121928, e-pasta adrese: gatis@nmselpa.lv. Pilnvarotā persona ir tiesīga nodot Preci, parakstīt attiecīgos pieņemšanas – nodošanas dokumentus.

* 1. Līgums sagatavots latviešu valodā, parakstīts divos oriģinālos eksemplāros uz 12 (divpadsmit) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.
1. **Pušu juridiskās adreses un rekvizīti:**

|  |  |
| --- | --- |
| **Pasūtītājs:****VSIA “Paula Stradiņa klīniskās****universitātes slimnīca”**Reģ. Nr. 40003457109Pilsoņu iela 13, Rīga, LV - 1002Konta Nr. LV74HABA0551027673367Banka: AS Swedbank Kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Kreicebrga | **Piegādātājs:****SIA “NMS ELPA”**Reģ. Nr.: 40003348336Malienas iela 31 – 22, Rīga, LV-1079Konta Nr.: LV76HABA0001408033881Banka: AS SwedbankKods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Čurkste |